SAMTEL คว้างานบำรุงรักษาระบบตรวจบัตรโดยสาร “สนามบินสุวรรณภูมิ” ของ AOT มูลค่า 395.32 ลบ.
SAMTEL คว้างานบำรุงรักษาระบบตรวจบัตรโดยสาร “สนามบินสุวรรณภูมิ” ของ AOT มูลค่า 395.32 ลบ.
SAMTEL คว้างานบำรุงรักษาระบบตรวจบัตรโดยสาร “สนามบินสุวรรณภูมิ” ของ AOT มูลค่า 395.32 ลบ. ระยะเวลาโครงการ 12 เดือน ตั้งแต่ 1 ตุลาคม 2562 ถึง 30 กันยายน 2563
30 ก.ย. 2562

บริษัท สามารถเทลคอม จำกัด (มหาชน) หรือ SAMTEL เปิดเผยว่า บริษัท สามารถคอมเทค จำกัด ซึ่งเป็นบริษัทย่อยที่ถือหุ้นอยู่ 99.99% ได้รับหนังสือตกลงจ้างให้ทำงานตามที่เสนอราคาไว้ และให้ไปทำสัญญาให้บริการและบำรุงรักษาระบบตรวจบัตรโดยสารขึ้นเครื่อง (CUTE) ณ ท่าอากาศยานสุวรรณภูมิ จากบมจ.ท่าอากาศยานไทย (AOT) เมื่อวันที่ 23 กันยายน 2562
โดยมีมูลค่าโครงการทั้งสิ้น 395.32 ล้านบาท (รวมภาษีมูลค่าเพิ่ม) ระยะเวลาโครงการ 12 เดือน เริ่มตั้งแต่วันที่ 1 ตุลาคม 2562 ถึง 30 กันยายน 2563 และให้บริษัทย่อยนำเอกสารหลักฐานที่เกี่ยวข้อง เพื่อประกอบการจัดทำสัญญา และลงนามในสัญญาต่อไป